
ΟΔΗΓΙΕΣ ΣΧΕΤΙΚΑ ΜΕ ΤΑ ΔΙΚΑΙΟΛΟΓΗΤΙΚΑ 
ΒΑΣΕΙ ΤΗΣ ΤΡΟΠΟΙΗΣΗΣ 155/2019 (ΔΙΑΥΓΕΙΑ - ΑΔΑ:Ψ9Λ5ΩΗ5-8ΒΠ)
 ΤΟΥ ΚΑΝΟΝΙΣΜΟΥ ΚΟΙΝΟΧΡΗΣΤΩΝ ΧΩΡΩΝ ΤΟΥ ΔΗΜΟΥ ΧΑΝΙΩΝ 87/2017

1. Άρθρο 8.2.1 iv. Σχεδιάγραμμα μηχανικού σε έντυπη ΚΑΙ ηλεκτρονική μορφή (.dwg) (με πινακίδα με πλήρη στοιχεία του Κ.Υ.Ε. θέμα σχεδίου, ημερομηνία, διευκρινιστικά στοιχεία, και πρωτότυπη σφραγίδα του μηχανικού), μόνο στην περίπτωση που έχει τροποποιηθεί κάποιο από τα στοιχεία που περιλαμβάνει το σχεδιάγραμμα του προηγούμενους έτους τ’ οποίο θα συμπεριλαμβάνει:
- Αποτύπωση όπου θα απεικονίζεται η θέση του καταστήματος, τα παρακείμενα καταστήματα, οι είσοδοι και τα παράθυρα των κατοικιών, το πλάτος της πρόσοψης του ακινήτου, το πλάτος του κοινόχρηστου χώρου, το πλάτος της οδού. Επίσης θα εμφανίζεται η τυχόν υπάρχουσα όδευση τυφλών, ράμπες, υπάρχοντα δέντρα και φύτευση στον προτεινόμενο χώρο τοποθέτησης των τραπεζοκαθισμάτων και λοιπά στοιχεία αστικού εξοπλισμού στον ίδιο χώρο (στύλοι ΔΕΗ, ΟΤΕ, ζαρντινιέρες ή παρτέρια, παγκάκια του Δήμου κλπ) το ΚΑΕΚ ακινήτου, εφόσον βρίσκεται σε περιοχή όπου έχει υλοποιηθεί το Εθνικό Κτηματολόγιο, με αναγραφόμενες τις συντεταγμένες του αιτούμενου κοινοχρήστου χώρου στο προβολικό σύστημα ΕΓΣΑ ’87.
- Τον παραχωρούμενο από το Δήμο κατά το προηγούμενο έτος χώρο με τις διαστάσεις και το εμβαδόν του χώρου.

2. Άρθρο 5 Μόνο στην περίπτωση ύπαρξης όμορου καταστήματος, και μόνο για ένα όμορο κατάστημα, είναι δυνατή η παραχώρηση στο κατάστημα υγειονομικού ενδιαφέροντος κοινοχρήστου χώρου που αντιστοιχεί στην πρόσοψη του όμορου καταστήματος, για χρήση κατά τις ώρες μη λειτουργίας του, με την προϋπόθεση αφενός ύπαρξης έγγραφης σύμφωνης γνώμης του ιδιοκτήτη και του μισθωτή του καταστήματος και αφετέρου ύπαρξης υπολειπόμενου ποσοστού μέχρι την κάλυψη του 30% του συνολικού μήκους των προσόψεων των κτιρίων της συγκεκριμένης πλευράς του δρόμου ή πεζόδρομου. 

